Општинска управа општине Бела Црква, Одељење за урбанизам, привреду и инспекцијске послове у складу са чланом члана 14. ст. 1. и 2. и члана 39. ст. 1. и 3. Закона о процени утицаја на животну средину („Сл.гласник РС“, бр. 94/2024),  објављује:

**Ј А В Н И   У В И Д  
ЗАХТЕВА ЗА ОДЛУЧИВАЊЕ О ПОТРЕБИ  
ПРОЦЕНЕ УТИЦАЈА НА ЖИВОТНУ СРЕДИНУ ПРОЈЕКТА**

CETIN d.o.o. Beograd-Novi Beograd, Омладинских бригада 90, Нови Београд поднео је дана 28.05.2025. године, захтев за одлучивање о потреби процене утицаја на животну средину, Пројекта : БАЗНЕ СТАНИЦЕ мобилне телефоније на локацији „ Врачев Гај“(GSM900, UMTS900, LTE700, LTE800, LTE1800, LTE2100), на објекту Храма Сабора Светих Архангела у Врачевом Гају, у ул. Марка Стојановића бр.48, на катастарској парцели бр.831, КО Врачев Гај 1, на територији општине Бела Црква.

Увид у податке и документацију из захтева носиоца пројекта, може се извршити у згради Општинске управе општине Бела Црква, канцеларија број 40, у року од 15 дана од дана објављивања овог обавештења,  радним данима у времену од  8  до 13 часова.

У року од 15 дана од дана објављивања овог обавештења, заинтересована јавност може доставити мишљења о захтеву за одлучивање о потреби процене утицаја предметног пројекта на животну средину овом органу.

Општинска управа ће у року од десет дана од дана истека рока из става 3. овог обавештења донети одлуку о томе да ли је за предложени пројекат потребна процена утицаја на животну средину, о чему ће благовремено обавестити јавност.